《游海珠 其一》
明代·黎景义

慈度登临美，芳樽览胜开。空阶初雨歇，古水自风来。

笑傲行龙颔，逍遥踏蚌胎。翻疑起弱水，羽辙入蓬莱。

作者简介：黎景义（一六〇三—一六六二？），一名内美，字克和。顺德人。明思宗崇祯间诸生。黎遂球、陈邦彦、梁朝钟、陈子壮、张家玉等皆为其友。明清鼎革，奉母隐居桃山不出。著有《二丸居集》八卷。清陈伯陶编《胜朝粤东遗民录》有传。